Jeg valgte ved årsskiftet at få samlet vores internet, telefoni og tv hos TDC via Hometrio. Mine overvejelser gik på, at jeg ville have én overskuelig løsning (også selvom det var lidt dyrere end andet jeg kunne finde) og at jeg havde tillid til TDC fordi de trods alt er en stort veletableret virksomhed.

Jeg er stadig kunde, men leder nu efter noget nyt. Der har ikke været andet end problem på problem, på dårlig service fra deres side, og jeg sidder lige nu med en følelse af at der ikke er styr på noget somhelst i virksomheden og at de ikke giver meget for den enkelte kundes tilfredshedsfølelse. Nu hvor jeg ser deres lave lave overall rating herinde, kan jeg så forstå at jeg ikke er den eneste der føler sådan. Ærgeligt!

Første problem:
Nummerportering fra gamle teleselskab. 
Vi stod gladeligt og kukkelurede i deres lille fysiske butik i 40 min før vi kom til. Vi var optimistiske og tænkte at "det skal nok blive godt".
Damen i butikken taster alt ind, lyder enormt venlig og kan forklare os alle tekniske detaljer omkring hvordan deres homebox system virker- dejligt.
Men.. Det lykkedes hende faktisk at smide ALLE mine oplysninger væk (ikke min mands??), så jeg endte med at stå med en måneds ekstra abonoment hos det gamle teleselskab fordi der var gået kludder i det. Ikke nok med at JEG skulle finde ud af dette SELV, men da jeg ringer derinde får vi en håbløs "øøh, bøøh" behandling af deres kundeservicemedarbejder, som ingenting vidste, og damen var nu på ferie og kunne ikke hjælpe - og giv os lige oplysningerne igen. Kompentation? Ingen. - Det var første kæmpe minus, hvor vi tænkte wtf?

Så får vi så første måneds regning/oversigt, og kan på ingen måde hitte rundt i alle de forskellige pakker og tilbud og priser og hvad der nu overgår til betaling fremadrettet osv. Da vi ringer ind til TDC for at få opklaret dette, er der faktisk ingen hjælp at hente. Vi beder om at få slettet de ekstra tilvalgspakker, som vi fik gratis i en måned da vi oprettede os- og endte med at stå med den mindste tv pakke, uden mulighed for at optage noget (hvilket ellers er en af grundende til at vi netop valgte TDC). Det tog 2! opkald, og rigtig meget irritation fra vores side, før dette blev rettet.

Når vi har haft brug for at ringe eller maile til dem, fordi deres system hakker, crasher eller fordi vi har opklarende spørgsmål, så bliver vi ikke besvaret (email) eller vi får en følelse af at vores problem ikke bliver taget seriøst.

Min telefon, som nu er en håndfuld måneder gammel, er begyndt at opføre sig træls og jeg vil gerne have den repereret. Da jeg tropper op inde i en af deres fysiske butikker føler jeg at jeg bliver talt efter munden, men at de egentlig ikke er interesseret i at lave min telefon. Jeg skærer igennem og siger at jeg VIL have den lavet, for den virker ikke som den skal- til stor gene for mig - og da jeg siger det er vigtigt jeg kan låne en erstatningstelefon i mellemtiden, stikker han mig sq et visitkort, så jeg kan ringe derind lidt senere på ugen og høre om der er kommet lånetelefoner hjem. What!? Hvad med at DU ringer til MIG når i har fået en hjem?? - Det er simpelthen så elendig kundeservice! :(

Alt ialt, så er der bare mange ting som gør at vi herhjemme har fået et utrolig dårligt indtryk af TDC. Vi orker simpelthen ikke at skulle være SÅ opsøgende, og SÅ ihærdige for at få den service vi mener vi basalt set har krav på. Hvis jeg skulle råde andre ville jeg sige: Don't bother